Հանկարծ շտապօգնության մեքենաներից մեկի ցոլարձակ լապտերները վառվեցին: Նրան հետևեց երկրորդ ավտոմեքենան: Շատ չանցած շտապօգնության ամբողջ շարքը բռնկվեց կուրացուցիչ լույսից՝ դառնալով մի հրե գիծ: Լռություն էր, մութ ու լույս: Հրշեջ մեքենաների շարքում էլ ետ ու առաջ ցոլաց մի քանի լուսարձակ: Հետո՝ մյուսները: Հրշեջների գիծը բոցավառվեց: Վախ սփռող լռություն եղավ: Ես նայում էի այն կնոջ աչքերին, որի դիմաց նստած էի մեկ թե երկու ժամ առաջ: Չվախենաս,- շշնջացի ես և կրկին ու դարձյալ ասացի այդ բառը: Նա շշնջաց մի նախադասություն, որը վեպի տարողություն ուներ. ես քեզ երկար եմ սպասել, որտե՞ղ էիր մինչև այժմ: